Document ID: 31996R2214

ΚΑΝΟΝΙΣΜΟΣ (ΕΚ) αριθ. 2214/96 ΤΗΣ ΕΠΙΤΡΟΠΗΣ της 20ής Νοεμβρίου 1996 για τη θέσπιση εναρμονισμένων δεικτών τιμών καταναλωτή: διαβίβαση και διάδοση των υποδεικτών των ΕνΔΤΚ (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2494/95 του Συμβουλίου, της 23ης Οκτωβρίου 1995, για τη θέσπιση εναρμονισμένων δεικτών τιμών καταναλωτή (1),
Εκτιμώντας:
ότι, δυνάμει του άρθρου 5 παράγραφος 1 στοιχείο β) του κανονισμού (ΕΚ) αριθ. 2494/95, κάθε κράτος μέλος υποχρεούται να καταρτίζει έναν εναρμονισμένο δείκτη τιμών καταναλωτή (ΕνΔΤΚ) αρχίζοντας από το δείκτη του Ιανουαρίου 1997 7
ότι το άρθρο 9 του κανονισμού (ΕΚ) αριθ. 2494/95 υποχρεώνει τα κράτη μέλη να επεξεργάζονται τα δεδομένα που συγκεντρώνονται προκειμένου να καταρτίσουν τον ΕνΔΤΚ ώστε να καλύπτονται οι κατηγορίες της COICOP (Classification of individual consumption by purpose), και ότι οι κατηγορίες αυτές πρέπει να αναπροσαρμοστούν 7
ότι το άρθρο 11 του κανονισμού (ΕΚ) αριθ. 2494/95 υποχρεώνει την Επιτροπή (Eurostat) να δημοσιεύει τους ΕνΔΤΚ και τους αντίστοιχους υποδείκτες και ότι οι υποδείκτες αυτοί πρέπει να καθοριστούν 7
ότι είναι απαραίτητη η λήψη εκτελεστικών μέτρων προκειμένου να εξασφαλιστεί η συγκρισιμότητα των ΕνΔΤΚ σύμφωνα με το άρθρο 5 παράγραφος 3 του κανονισμού (ΕΚ) αριθ. 2494/95 7
ότι τα μέτρα που ορίζονται σ' αυτόν τον κανονισμό είναι σύμφωνα με τη γνώμη της επιτροπής στατιστικού προγράμματος (ΕΣΠ), η οποία θεσπίστηκε με την απόφαση 89/382/ΕΟΚ, Ευρατόμ του Συμβουλίου (2) 7
ότι πραγματοποιήθηκαν διαβουλεύσεις με το Ευρωπαϊκό Νομισματικό Ίδρυμα σύμφωνα με το άρθρο 5 παράγραφος 3 του κανονισμού (ΕΚ) αριθ. 2494/93 το οποίο διατύπωσε θετική γνώμη,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στόχος
Στόχος του κανονισμού είναι η θέσπιση των υποδεικτών των εναρμονισμένων δεικτών τιμών καταναλωτή (ΕνΔΤΚ), οι οποίοι θα καταρτίζονται κάθε μήνα από τα κράτη μέλη και θα διαβιβάζονται στην Επιτροπή (Eurostat) η οποία θα προβαίνει στη διάδοσή τους.
Άρθρο 2
Ορισμοί
Για τους σκοπούς του παρόντος κανονισμού, ο «υποδείκτης του (ΕνΔΤΚ)» ορίζεται ως ένας δείκτης τιμών για οποιαδήποτε από τις κατηγορίες δαπανών οι οποίες απαριθμούνται στο παράρτημα Ι και περιγράφονται αναλυτικά στο παράρτημα ΙΙ του παρόντος κανονισμού. Αυτοί βασίζονται στην ταξινόμηση COICOP/ΕνΔΤΚ (Classification of individual consumption by purpose προσαρμοσμένη στις ανάγκες του ΕνΔΤΚ) (3). Η «διάδοση» αναφέρεται στη διάθεση στοιχείων σε οποιαδήποτε μορφή.
Άρθρο 3
Κατάρτιση και διαβίβαση των υποδεικτών
Τα κράτη μέλη καταρτίζουν και διαβιβάζουν στην Επιτροπή (Eurostat) κάθε μήνα όλους τους υποδείκτες (παράρτημα Ι) οι οποίοι έχουν συντελεστή στάθμισης μεγαλύτερο του ενός χιλιοστού της συνολικής δαπάνης που καλύπτεται από τον ΕνΔΤΚ (4). Μαζί με το δείκτη του Ιανουαρίου 1997, τα κράτη μέλη θα διαβιβάσουν στην Επιτροπή (Eurostat) και τις αντίστοιχες πληροφορίες στάθμισης και, στο εξής, κάθε φορά που θα αλλάζει η διάρθρωση στάθμισης.
Άρθρο 4
Διάδοση των υποδεικτών
Η Επιτροπή (Eurostat) διαδίδει τους υποδείκτες των ΕνΔΤΚ για τις κατηγορίες που απαριθμούνται στο παράρτημα Ι του παρόντος κανονισμού λαμβάνοντας το 1996 = 100.
Άρθρο 5
Ποιοτικός έλεγχος
Τα κράτη μέλη παρέχουν στην Επιτροπή (Eurostat), έπειτα από αίτησή της, επαρκείς πληροφορίες σχετικά με την κατάταξη των αγαθών και υπηρεσιών στις κατηγορίες δαπανών των παραρτημάτων Ι και ΙΙ ώστε να αξιολογείται η συμμόρφωση προς τον παρόντα κανονισμό.
Άρθρο 6
Έναρξη ισχύος
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Νοεμβρίου 1996.

Labels: 2
3
12
18
15